CELEX: 62017TN0658
Language: bg
Date: 2017-09-21 00:00:00
Title: Дело T-658/17: Жалба, подадена на 21 септември 2017 г. — Stichting Against Child Trafficking/OLAF

27.11.2017   
            
            
               BG
            
            
               Официален вестник на Европейския съюз
            
            
               C 402/48
            
         Жалба, подадена на 21 септември 2017 г. — Stichting Against Child Trafficking/OLAF
   (Дело T-658/17)
   (2017/C 402/64)
   Език на производството: английски
   
      Страни
   
   
      Жалбоподател: Stichting Against Child Trafficking (Неймеген, Нидерландия) (представител: E. Agstner, lawyer)
   
      Ответник: Европейска служба за борба с измамите
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени постановеното на 3 август 2017 г. по преписка OC/2017/0451 решение на Европейската служба за борба с измамите (OLAF) да не започне административно разследване,
            
         
               —
            
            
               да разпореди на OLAF да започне административно разследване и в зависимост от направените констатации да препрати преписката на националните органи с наказателнопроцесуални функции и/или на европейските институции с административнопроцесуални правомощия,
            
         
               —
            
            
               да осъди OLAF да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               В рамките на първото основание се твърди, че OLAF е допуснала нарушения на правото на ЕС и явни грешки в преценката си
               
                           —
                        
                        
                           оспорваното решение не било в съответствие с основните ценности на Европейския съюз, с достиженията на правото на ЕО и с Конвенцията на ООН за правата на детето и се основава на явно неправилна преценка на материалите по преписката.
                        
                     
         
               2.
            
            
               В рамките на второто основание се твърди, че е налице бездействие и че не е започнато разследване
               
                           —
                        
                        
                           OLAF не взема предвид връзката между предоставянето в миналото и понастоящем финансиране от страна на ЕС на организации и политики, които са в противоречие с правото и ценностите на ЕС.
                        
                     
         
               3.
            
            
               Третото основание се извежда от правото на изслушване
               
                           —
                        
                        
                           OLAF очевидно не е проявила никакъв интерес от установяване на истината, тъй като отказала да призове свидетели и да се срещне с жалбоподателя.
                        
                     
         
               4.
            
            
               В рамките на четвъртото основание с твърди наличието на процесуални нарушения
               
                           —
                        
                        
                           Не е съставен протокол от срещата на 10 септември 2014 г., по време на която жалбоподателят и двама служители на Европейската комисия направили изявления и посочили факти в тяхна подкрепа.